NT's LIVE service har siden september fortalt brugerne om afgangstider og forsinkelser direkte på mobilen. Men nu udvides servicen så man man også kan se om der skulle være større problemer i trafikken, og bussen ikke kan komme frem. - Vi har udviklet noget vi helst ikke ser, vi får brug for. Men når uheldet er ude, vejene sner til eller busserne ikke kan komme på gaden af forskellige årsager, kan vi stille den information til rådighed for passagererne, de har brug for i situationen. Gerne inden de går hjemmefra, så de kan finde en alternativ løsning, men også i det øjeblik, de står ved stoppestedet og undrende kigger langt efter bussen, siger NT's IT-chef, Jens Mogensen i en pressemedelelse. Man får NT LIVE på mobilen ved at bruge adressen mobil.ntlive.dk eller ved at sende en sms med NT LIVE til 1204. Tjenesten er gratis, ud over normal sms- og gprs-takst.

Opsummering:
Nu kan man også se, om der skulle være større driftsforstyrrelser i trafikken.